./data/phi0474/phi028/phi0474.phi028.perseus-lat2.xml
M. Tullius Cicero
sed recordare qui tum fuerint consulum nomine hostes, qui soli in hac urbe senatum senatui parere non siverint edictoque suo non luctum patribus conscriptis sed indicia luctus ademerint  at erat mecum cunctus equester ordo; quem quidem in contionibus saltator ille Catilinae consul proscriptionis denuntiatione terrebat  at tota Italia convenerat; cui quidem belli intestini et vastitatis metus inferebatur